Østjyllands Politi har anholdt tre personer i forbindelse med den heftige biljagt, der foregik på motorvejen ved Hobro fredag morgen.

- Kollegerne fra Østjyllands Politi har fundet den sølvgrå Audi A6 vi efterlyste og har i den forbindelse anholdt tre personer, siger vagtchef ved Nordjyllands Politi, Bent Højgaard til tv2nord.dk. Nordjyllands Politi jagtede fredag morgen en stjålet Audi Q7 på motorvejen ved Hobro. En overgang kørte Audien i modsatte retning på motorvejen. Audien blev stjålet i nat i Randers, men havde GPS-sporing og derfor kunne politiet i første omgang finde frem til bilen. Biltyvene forsvandt efterfølgende i den sølvgrå Audi A6 stationcar, som nu er fundet i Hørning ved Aarhus.